Τάξις Δεήσεως 
Πρὸ τῆς ἀπολύσεως ὁ διάκονος.
Ἐ

λέησον ἡμᾶς, ὁ Θεός, κατὰ τὸ μέγα ἔλεός σου, δεόμεθά σου, ἐπάκουσον καὶ ἐλέησον. 

Ὁ χορός. Κύριε, ἐλέησον. (γ΄)
Ὁ διάκονος.
Ἔ
τι δεόμεθα ὑπὲρ τῶν εὐσεβῶν καὶ ὀρθοδόξων χριστιανῶν. 

Ὁ χορός. Κύριε, ἐλέησον. (γ΄)
Ὁ διάκονος.
Ἔ

τι δεόμεθα ὑπέρ τοῦ ἀρχιεπισκόπου ἡμῶν Δαμασκηνοῦ καὶ πάσης τῆς ἐν Χριστῷ ἡμῶν ἀδελφότητος. 
Ὁ χορός. Κύριε, ἐλέησον. (γ΄)
Ὁ διάκονος.
Ἔ

τι δεόμεθα ὑπὲρ ἐλέους, ζωῆς, εἰρήνης, ὑγείας, σωτηρίας, ἐπισκέψεως, συγχωρήσεως καὶ ἀφέσεως τῶν ἁμαρτιῶν τῶν δούλων τοῦ Θεοῦ, πάντων τῶν εὐσεβῶν καὶ ὀρθοδόξων χριστιανῶν, τῶν κατοικούντων καὶ παρεπιδημούντων ἐν τῇ πόλει (ἤ κωμοπόλει ἤ κώμῃ) ταύτῃ, τῶν ἐνοριτῶν, ἐπιτρόπων, συνδρομητῶν καὶ ἀφιερωτῶν τοῦ ἁγίου Ναοῦ τούτου.  

Ὁ χορός. Κύριε, ἐλέησον. (γ΄)
Ὁ διάκονος.
Ἔ

τι δεόμεθα ὑπὲρ τῶν δούλων τοῦ Θεοῦ τῶν ἐν εὐλαβείᾳ καὶ κατανύξει ἐπιτελούντων τὴν Ἱερὰν Παράκλησιν ταύτην μετὰ τῶν οἰκείων αὐτῶν, ὑγείας καὶ βοηθείας ὑπὲρ αὐτῶν εἴπωμεν .

Ὁ χορός. Κύριε, ἐλέησον. (γ΄)
Ὁ διάκονος.
Ἔ

τι δεόμεθα ὑπὲρ ἐνισχύσεως, φωτισμοῦ, θείας προστασίας καὶ διαφυλάξεως ἐκ παντὸς κινδύνου τῶν ἀδελφῶν ἡμῶν πυροσβεστῶν καὶ τῶν βοηθῶν αὐτῶν πρὸς ἐπιτέλεσιν τοῦ ἔργου αὐτῶν .

Ὁ χορός. Κύριε, ἐλέησον. (γ΄)
Ὁ διάκονος.
Ἔ

τι δεόμεθα ὑπὲρ τῆς ἐξ ὕψους παραμυθίας, στηρίξεως καὶ ταχείας ἀποκαταστάσεως τῶν πυροπαθῶν, τῶν στερηθέντων τῶν ἀναγκαίων καὶ τῶν πενθούντων ἀδελφῶν ἡμῶν.
Ὁ χορός. Κύριε, ἐλέησον. (γ΄)
Ὁ διάκονος.
Ἔ

τι δεόμεθα ὑπὲρ τοῦ διαφυλαχθῆναι τὴν ἁγίαν ἐκκλησίαν καὶ τὴν πόλιν ταύτην καὶ πᾶσαν πόλιν καὶ χώραν ἀπὸ λοιμοῦ, λιμοῦ, σεισμοῦ, καταποντισμοῦ, πυρός, μαχαίρας, ἐπιδρομῆς ἀλλοφύλων, ἐμφυλίου πολέμου καὶ αἰφνιδίου θανάτου. Καὶ ὑπὲρ τοῦ ἵλεων, εὐμενῆ καὶ εὐδιάλακτον γενέσθαι τὸν ἀγαθὸν καὶ φιλάνθρωπον Θεὸν ἡμῶν, τοῦ ἀποστρέψαι καὶ διασκεδάσαι πᾶσαν ὀργὴν καὶ νόσον τὴν καθ’ ἡμῶν κινουμένην καὶ ῥύσασθαι ἡμᾶς ἐκ τῆς ἐπικειμένης δικαίας αὐτοῦ ἀπειλῆς καὶ ἐλεῆσαι ἡμᾶς. 
Ὁ χορός. Κύριε, ἐλέησον. (μ΄ καὶ γ΄)
Ὁ διάκονος.
Ἔ
τι δεόμεθα καὶ ὑπὲρ τοῦ εἰσακοῦσαι Κύριον τὸν Θεὸν φωνῆς τῆς δεήσεως ἡμῶν τῶν ἁμαρτωλῶν καὶ ἐλεῆσαι ἡμᾶς.
Ὁ χορός. Κύριε, ἐλέησον. (γ΄)
Ὁ ἱερεὺς ἐκφώνως.
Ἐ
πάκουσον ἡμῶν, ὁ Θεός, ὁ σωτὴρ ἡμῶν, ἡ ἐλπὶς πάντων τῶν περάτων τῆς γῆς καὶ τῶν ἐν θαλάσσῃ μακράν. καὶ ἵλεως, ἵλεως γενοῦ ἡμῖν, Δέσποτα, ἐπὶ ταῖς ἁμαρτίαις ἡμῶν καὶ ἐλέησον ἡμᾶς. Ἐλεήμων γὰρ καὶ φιλάνθρωπος Θεὸς ὑπάρχεις, καὶ σοὶ τὴν δόξαν ἀναπέμπομεν, τῷ Πατρὶ καὶ τῷ Υἱῷ καὶ τῷ ἁγίῳ Πνεύματι, νῦν καὶ ἀεὶ καὶ εἰς τοὺς αἰῶνας τῶν αἰώνων. 
Ὁ χορός. Ἀμήν.

Ὁ διάκονος.
Τοῦ Κυρίου δεηθῶμεν

Ὁ χορός. Κύριε, ἐλέησον.

Ὁ ἱερεὺς τὴν κάτωθι εὐχήν ποίημα Μητροπολίτου Ἐδέσσης κ. Ἰωήλ μετὰ προσθήκης ἐξ ἑτέρας εὐχῆς τοῦ Μητροπολίτου Μάνης κ. Χρυσοστόμου Γ΄ .
Κ

ύριε Ἰησοῦ Χριστέ, Σὺ εἶ ὁ δημιουργὸς τῆς κτίσεως πάσης. Ἐν σοὶ Κύριε «ἀγαλλιάσονται πάντα τὰ ξύλα τοῦ δρυμοῦ», καθὼς ἔγραψεν ὁ ψαλμωδός Σου. Σὺ εἶ ὑετὸς εὐλογίας. Σὺ ἐξανέτειλας ἐπὶ τὸν Παράδεισον «πᾶν ξύλον ὡραῖον εἰς ὅρασιν καὶ καλὸν εἰς βρῶσιν». Σὺ, Κύριε, κατέφευγες εἰς τὰ ὄρη καὶ τοὺς δρυμοὺς καὶ κήπους, διανυκτερεύων ἐν τῇ προσευχῇ. Πάντα ταῦτα κατὰ νοῦν ἔχοντες, ὁλοκαρδίως εὐχαριστοῦμέν Σοι τῷ δημιουργῷ τῶν ἁπάντων. 
Ἔτι δὲ ἱκετεύομέν Σε διὰ τὴν ἀποτροπὴν τῆς καταστροφῆς τῶν δασῶν, εἰς τὴν πατρίδα ἡμῶν καὶ εἰς ἅπαντα τὸν κόσμον. Σὺ διὰ παιδαγωγίαν ἐπέτρεψας τὴν κατάκαυσιν τῶν δασῶν καὶ κήπων καὶ οἰκιῶν καὶ φωλεῶν, ὀρνέων καὶ ζώων καὶ πτηνῶν, ἀγρῶν καὶ δένδρων. Ὅθεν προαγόμεθα ταπεινῶς καὶ ἐκλιπαροῦμεν. ἔπιδε ὡς φιλάνθρωπος εὐμενῶς ἐπὶ τοὺς πληγέντας δούλους Σου καὶ δὸς αὐτοῖς χαρὰν διάδοχον τῆς λύπης αὐτῶν. Προστάτευσον τὰ δάση τῆς πατρίδος ἡμῶν ἐκ τῶν φυσικῶν αἰτίων, ἐκ τῆς δολιότητος καὶ κακουργίας πονηρῶν καὶ ἰδιοτελῶν ἀνθρώπων, πυρομανῶν τε καὶ ἀνισόῤῥοπων.
Βοήθησον δέ, ἐν τῇ ὑπηρεσίᾳ αὐτῶν πάντας τοὺς πυροσβέστας καὶ βοηθοὺς αὐτῶν καὶ ἐνίσχυσον, ἐνδυνάμωσον, ἐμψύχωσον καὶ διαφύλαξον πρὸς ἐπιτέλεσιν τοῦ ἔργου αὐτῶν.

Σὺ γὰρ εἶ τὸ δένδρον τῆς ζωῆς καὶ Σοὶ τὴν δόξαν ἀναπέμπομεν, σὺν τῷ ἀνάρχῳ Σου Πατρί καὶ τῷ παναγίῳ καὶ ἀγαθῷ καὶ ζωοποιῷ Σου Πνεύματι, νῦν καὶ ἀεὶ καὶ εἰς τοὺς αἰώνας τῶν αἰώνων.
Ὁ χορός. Ἀμήν.

Μεθ' ἥν ὁ ἱερεὺς τὴν συνήθην ἀπόλυσιν.

